Heikki Väisänen (sotakirjailija)

Heikki Väisänen (s. 1957) on suomalainen sotakirjailija. Hän on kirjoittanut kaksi talvisotaa käsittelevää kirjaa. Pielaveden ja Keiteleen miesten III/JR 39:n vaiheista kertova Me kohta kotiin tulemme julkaistiin 2017. Anttolan, Juvan, Ristiinan ja Suomenniemen miesten I/JR 37:n ja Salmin miesten Er.P 8:n vaihesta kertova Valkeissa arkuissa julkaistiin 2021. Molemmat kirjat ovat tositapahtumissa pitäytyviä kronologisesti eteneviä kuvauksia näiden pataljoonien vaiheista talvisodassa Laatokan Karjalassa.

Koulutukseltaan Väisänen  on LVI-tekniikan diplomi-insinööri (TKK 1985) ja tehnyt pitkän työuran energiatehokkuuden edistäjänä Motiva Oy:ssä (1993−2002), työ- ja elinkeinoministeriössä (2002−2013) ja Energiavirastossa (2014−). Hän toimi Suomen neuvottelijana EU:n energiapalveludirektiivissä (ESD) vuosina 2003−2005 ja energiatehokkuusdirektiivissä (EED) vuosina 2011−2012.

Teoksia 
 Me kohta kotiin tulemme. Myllylahti, 2017. ISBN 978-952-202-803-7
 Valkeissa arkuissa. Ketterät Kirjat, 2021. ISBN 978-952-7044-57-5

Lähteet

Aiheesta muualla 
 Kirjailijaesittely Myllylahti

Suomalaiset sotakirjailijat
Suomalaiset insinöörit
Vuonna 1957 syntyneet
Elävät henkilöt